Д-р Болц, благодаря, че приехте да говорим отново.
Нека се съсредоточим върху петия ден, 1 септември.
Всички ще умрем.
Беше анархия.
Никой не знаеше какво става. Нямаше ръководител.
И се взеха решения, до които не биваше да се стига.
Трябва значително да намалим бройката
и мисля, че е добре да се евакуираш със следващата група.
Да се евакуирам?
Сюзан, не мога да се евакуирам, лекар съм.
Грижа се за пациентите.
Хорас, нищо повече не можем да направим.
Казаха ми да се евакуирам веднага.
Щели да ме отведат със спасителна лодка.
Изпитвах силно чувство за вина.
За това, че не останах там до самия край.
Истинският героизъм изискваше да си спомним защо сме лекари.
И независимо колко лоши са обстоятелствата,
да се придържаме към клетвата си да не вредим.
Но насред целия този хаос хората забравиха кои са.
Заслепението ги заля и превзе всичко.
Превзе всичко!
Нагазете във водата.
Нагазете във водата, чеда.
Нагазете във водата.
Нагазете във водата, чеда.
Нагазете във водата.
Бог ще я накара да бушува.
Човек отиде при реката.
Човек отиде при реката, Боже.
Човек отиде при реката,
отиде милост да измоли.
Нагазете във водата.
Нагазете във водата, чеда.
ПО КНИГАТА НА ШЕРИ ФИНК
Нагазете във водата.
Бог ще я накара да бушува.
Бог ще накара водата да бушува.
РАЗПЛАТАТА
БАТЪН РУЖ
11 МЕСЕЦА СЛЕД УРАГАНА "КАТРИНА"
18 ЮЛИ 2006 Г.
Добър ден на всички.
Болница "Мемориъл" се намира в Ню Орлийнс.
Голяма болница, съществуваща отдавна.
В нея се помещава по-малка болница на име "Лейксайд".
"Лайфкеър".
Там се лекуват тежкоболни пациенти,
за някои от които се предполага, че са убити с инжекция.
Д-р Ана Поу и две сестри - Шери Ландри и Лори Будо -
са арестувани по четири обвинения в убийство втора степен.
Четирима пациенти са инжектирани с морфин и маздолом.
Мидазолам.
Мидазолам, известен още като версед.
И двата медикамента могат да те убият, но в комбинация са смъртоносен коктейл.
Медиците явно са се взели за Господ.
Трябвало е да се грижат за безопасността на хора, нуждаещи се от помощ.
Това не е евтаназия, а чисто и просто убийство.
Случаят се поема от областния прокурор на Ню Орлийнс Еди Джордан,
който ще реши дали да свика жури за предявяване на обвинение.
Благодаря.
Още последици от урагана "Катрина"...
БОЛНИЧНА СМЪРТ
Лекар и две сестри са обвинени в убийство.
...може да бъдат съдени за убийство на четирима пациенти в болница "Мемориъл".
Коя власт преследва лекари и медицински сестри,
останали на поста си в криза?
Главният прокурор задържа трима достойни медици,
за да излъска собствената си репутация пред медиите.
Невинна ли е д-р Поу?
Да. Без никакво съмнение.
Няма извършено престъпление.
Виждате ли тези показания?
Това е само лист хартия с твърдения
и като всеки лист хартия има две страни.
Няма никакъв мотив и никакво убийство.
Какво ще правя, Винс?
Как да се покажа? Какво ще си мислят хората?
Какво ли?
Ще мислят, че си обвинена несправедливо, което е факт.
Ало?
Не, не може да се обади.
Моля?
Няма значение кой съм аз.
Не, не мога.
Знаеш ли, просто ще изключа телефона.
Шест-седем души продължават да дебнат отвън.
Шегуваш се. - Не е истина.
Трябва да предам паспорта си.
Не внесем ли 100 000 долара гаранция до четвъртък, ще ме върнат в ареста.
Не мога да повярвам, че се случва.
Моят е изключен. Твоя ли са открили?
Ало? - Винс, Дан Нъс е. Как сте?
Здравей, Дан. Държим се, доколкото можем.
Опитвам се да се свържа с Ана.
Да. Само момент.
Здравей, Дан.
Д-Р ДАН НЪС
Ана, много съжалявам.
Гади ми се от това, на което си подложена.
Всички са на твоя страна и питат как да помогнат.
Радвам се да го чуя.
Ето какво предлагам. Ще създам фонд за съдебната ти защита.
Дан, не е необходимо.
Напротив, нека бъдем прагматични. Парите ще ти трябват.
И хората искат да помогнат.
Безкрайно мило от тяхна страна.
Моля ти се.
Как може да отправят такива нелепи обвинения!
И изведнъж всичко се превръща в абсурдна сензация в национален ефир?
Гади ми се, както вече казах.
Страшно съм ти благодарна за това обаждане и за подкрепата.
Няма защо. Всички сме на твоя страна.
Битката започва.
След целия ни труд, Фоти бърка имената.
Важното е какво ще направи областният прокурор.
Що за човек е? - Не съм сигурен за позицията му.
Страхотно.
Трябва да му представим неопровержима обосновка.
Първото, което ще иска да знае, е какво е мнението на експертите.
Трябва да се съсредоточим върху доказателствата.
СЪДЕБНА МЕДИЦИНА
Обещах ви почерпка за консултацията.
Запазил съм маса в "Галатоар".
После ще видим къде ще безчинстваме.
Патолози, обикалящи баровете.
По-забавно няма накъде.
Буч, областният прокурор ще дойде ли на срещата?
Еди Джордан знае за нея.
Да започваме. Ще го осведомим набързо.
Робърт, ще започнеш ли ти?
Разбира се. В моята лаборатория анализирахме проби от 41 тела.
При 23 бяха открити следи от морфин или мидазолам, или и двете.
В какво количество?
Концентрацията според мен е много висока.
Набива се на очи.
Предвид състоянието на телата, валидни ли са резултатите според теб?
Разбира се, убеден съм.
Добре тогава. Да видим пациентите един по един.
Алис Хъцлър, 90-годишна пациентка на "Лайфкеър", болна от пневмония.
В сряда вечер не е имала оплаквания, които да налагат обезболяващи.
Но в четвъртък следобед умира.
С морфин и мидазолам в черния дроб, мозъка и мускулната тъкан.
Без да са й предписани. - Предвид резултатите,
моето заключение, Майкъл, кажи дали си съгласен, е убийство.
Съгласен съм.
Роуз Савоа.
Наличие на двата медикамента без необходимост. Убийство.
Съгласен. - Уилда Макманъс.
Убийство.
Емет Евърет.
Този пациент очевидно е бил в пълно съзнание.
Медикаментите не са му предписани.
Убийство. - Съгласен.
УБИЙСТВО
Простете, че закъснях.
Кой сте вие? - Зам.-областен прокурор Моралес. А вие?
Буч Шейфър и Вирджиния Райдър. Към главната прокуратура сме.
Къде е Еди Джордан? - Аз го замествам.
Има по-важна работа от разследването на над 20 убийства?
Аз водя този случай. Ако ще казвате нещо, да го чуем.
Г-н Моралес, може ли да поговорим насаме?
Несъмнено ще се съгласите,
че токсикологичните доклади са от ключово значение.
Очевидно.
Тук са главният съдебен лекар, двама външни експерти
и шефът на водеща лаборатория,
които са долетели тук, за да проучат уликите.
Редно е Еди Джордан да дойде.
Главният прокурор беше наясно, че ние ще водим случая,
но реши да ни избута встрани.
Въпреки това ние решаваме какъв да бъде подходът.
Значи не заслужава пълното ви внимание?
Всяка смърт го заслужава.
Но това не са типични убийства.
Вижте... Бях прокурор като вас цели 27 години.
И мога да ви кажа, че обосновката ни е изключително стабилна.
Аз съм този, който ще реши дали е така.
Влизаме ли вътре?
Усещам несъответствие в ентусиазма между нас и прокурор Моралес.
Не думай.
Разговарят ли още с разследващите?
Не и без призовка или адвокат на "Тенет".
Дано никой друг не им докладва.
Ако може да попитам,
защо служителите да не разговарят с разследващите?
От какво има да се притесняват?
Толкова ли си наивен?
Просто се чудя защо никой не е склонен да признае, че са допуснати грешки.
Може ли да те попитам нещо? - Да.
Ако беше изправен пред избора да облекчиш пациент,
евентуално ускорявайки смъртта му,
или да изоставиш пациентите, обричайки ги на мъчителна смърт,
какво би избрал?
Не мисля, че изборът беше такъв.
Може да облекчаваш и без да убиваш. И не сме ги изоставили.
Когато лекарят е поставен в безумна ситуация,
при която трябва да решава кой да получи помощ,
няма правилен отговор, Хорас.
Само ужасен избор.
Случаят не беше такъв.
Нима? Къде беше правилникът за работа при извънредни ситуации?
Някой определил ли е критериите, спрямо които трябваше да действаме?
Юинг, единственото, което искам, е всички да седнем заедно
и да преценим къде сбъркахме, за да си извлечем поука за бъдещето.
Ще отида да хапна раци.
Да, и аз.
След урагана "Катрина" стадионът стана символ на загубата.
Сега е синоним на надеждата.
Тече мащабен ремонт.
Работници се трудят денонощно, за да възстановят щетите.
12 МЕСЕЦА СЛЕД УРАГАНА "КАТРИНА"
14 АВГУСТ 2006 Г.
Наредиха ни да спрем разследването.
Какво? Шегуваш ли се?
Моралес е писал до главния прокурор от името на Джордан,
че вече не сме им необходими
и от работата ни няма полза.
"Няма полза"?
Събрали сме 50 000 страници доказателства.
Искат от нас резюме.
Резюме на 50 000 страници труд.
И как ще отговорим?
Ще му напишем резюме.
И после ще му стоварим 50-те хиляди страници.
Мамка му.
В разговора ни с Кари Евърет тя изрично подчерта, че съпругът й Емет
не е бил смъртно болен, преди ураганът да удари града.
Г-жо Евърет, на смъртно легло ли беше той? - Не.
Не са искали да го местят ли? - Нека бъдем реалисти. На седмия етаж сте.
Имате парализиран мъж, тежащ 170 кг. Ще рискувате ли да пострадате,
докато го мъкнете надолу по стълбите?
Подозирате, че е убит заради теглото си?
Да, напълно съм убедена.
Не е зле. Разчува се за делата срещу "Тенет" и "Мемориъл".
Кои са засега?
Близките на Емет Евърет, Алис Хъцлър,
Роуз Савоа и Холис Алфърд. - Значи според вас е убит?
Да. За мен е убийство. - От Ню Орлийнс предаде...
Близките дават интервюта и завеждат дела.
Това ни представя в далеч не идеална светлина.
Това, което твърдят, е невярно.
Да, знам, но емоционалното послание е силно.
Трябва да го тушираме.
Как?
Като участваш в "60 минути".
Искат интервю.
Това е възможност да дадеш твоята гледна точка.
В "60 минути"?
Знам, че ще се справиш.
Могат да ме съсипят.
Или целият свят ще те види такава, каквато те виждам аз.
Помисли си.
Ако говоря с тях, може да изопачат думите ми.
Ти си невинна, Ана.
Трябва да разберат коя си.
Да те опознаят.
Да видят, че си грижовен човек, който не е направил нищо лошо.
Добре.
Това лято главният прокурор на Луизиана ни изуми,
заявявайки, че четирима от мъртвите в "Мемориъл"
не са починали от болестите си, нито дори от ужасяващите условия.
За пръв път тази вечер ще чуем обвиняемата.
За мен е невероятен шок, че седя тук
и водя този разговор с вас по национална телевизия.
Искам всички да разберат, че не съм убийца.
От високоуважаван лекар се превърнахте
в престъпник в очите на закона. Как ви се отрази това?
Напълно ми разби сърцето,
защото цял живот съм се опитвала да правя добро.
И цял живот... - Много е убедителна.
...давам всичко от себе си, за да се грижа за пациентите си.
Умираха ли хора?
Да, умираха.
От болестите си или от условията?
Трябва да разберете, че в болницата имаше тежкоболни хора.
Жегата беше нетърпима
и не разполагахме с нормалните средства.
Хората умираха от ужасните условия,
защото нямаха сили да ги понесат.
Господи. - Телата са се трупали.
Параклисът се е превърнал в морга.
После са се чули изстрели. Имало е опасения от плячкосване.
Чувствахте ли се отчаяна в някой момент?
Не ме познавате и нямате представа колко съм силна.
Надеждата беше жива.
Не се поддадох на отчаянието.
Като онколог работата ми е да вдъхвам надежда на пациентите си.
Аз съм надеждата.
Тя също така твърди, че не е способна да отнеме живот.
Не подкрепям евтаназията.
Никой не може да решава кога да умре някой пациент.
Вярвам обаче в палиативната грижа.
Това означава, че от нас зависи пациентите да не страдат.
Моята роля, както вече казах, е да ги избавя от болката.
Д-р Поу и медицинските сестри
са под угрозата да лежат в затвора до края на живота си
и никога вече да не практикуват медицина.
Точно това
е най-болезненото за мен.
Отдадена съм на работата си и я обичам.
Безкрайно я обичам. Тя е смисълът на живота ми.
И фактът,
че може да бъда лишена от това, което най-много обичам,
от възможността да бъда полезна,
ме изпълва с ужасна, ужасна болка.
Получихме окончателните съдебно-медицински доклади.
Не може ли първо да си изпия кафето? - Не.
Бадън и Уехт потвърждават писмено казаното в кабинета на Минярд.
Според Бадън: "В девет от случаите се касае за отравяне".
Уехт твърди, че и в 20-те смъртни случая, които е анализирал, причината е същата.
Имаме заключение и от д-р Бреша: "Девет убийства".
И от д-р Джеймс Йънг, председател на Академията по криминалистика:
"Пациентите са издържали на тежките условия
и е голямо съвпадение всички да умрат от отравяне за три часа и половина".
Няма място за спор.
Не е така. Всичко може да се оспори.
Ще изтъкнат състоянието на телата и токсичността на медикаментите...
Четирима топ експерти ги определят като убийства.
Кога ще е достатъчно за теб?
Въпросът не е в мен.
Дали мисля, че са убити?
Да, и още как!
Но ти казвам, че само с улики няма да стане.
Защото Поу беше в "60 минути" ли? - Да, справи се блестящо.
Не решава някакво предаване. - А няма ли значение?
Не.
Хората ще искат да знаят защо Ана Поу, лекар герой, трябва да отиде в затвора.
Защо тя трябва да понесе вината за всичко, което се е объркало?
Никой от корпорацията не беше арестуван.
Нито от "Тенет", нито от "Лайфкеър".
А от властимащите?
Защо губернаторът не беше задържан? Или кметът?
Те бяха на ръководните постове!
С това трябва да се преборим.
Виж, просто се опитвам да бъда реалист,
за да преценим как да се справим.
И какво предлагаш?
Да изпратим всички доказателства на Моралес,
украсени с червена панделка.
Добре.
Поздравления, Ана. Беше невероятна. Не би могло да мине по-добре.
Дано си прав. - Сигурен съм.
Говорих с различни медицински групи. Отвсякъде идва подкрепа.
Виж какво ми пратиха от Медицинското дружество на Луизиана.
"Убедени сме, че д-р Поу е работила смело
в изключително тежки условия
и е вземала решения в интерес на пациентите си."
Медицинската общност е зад теб.
Много окуражително.
Обади ми се Франк Минярд, главният патолог.
Гледал е интервюто. Иска да се срещнете.
Защо е нужно?
За добро е, повярвай ми.
БИБЛИЯ
Странно, че не сме се виждали.
Познавах добре баща ви. Дори често гостувах в дома ви.
Бяхме общо 11 деца.
Може да съм търчала наоколо или да съм повърнала върху вас.
Възможно е.
Баща ви беше чудесен човек.
И отличен лекар.
Беше така добър да ме препоръчва на пациенти,
когато започнах като гинеколог.
Той е причината да стана лекар.
Как сте, държите ли се?
Честно казано, не беше лесно.
Сигурен съм.
Мога донякъде да си представя какво сте преживели.
По време на бурята, за да стигна до службата,
трябваше да газя вода, да плувам и да моля да ме качат в лодка.
Боже.
Изкарах там четири дни.
Храната и водата изглеждаха безценни. - Да.
И не можех да спя заради изстрелите. - И ние ги чувахме.
Хората, които не са били тук, просто не могат да разберат.
Да, така е.
Работата ми не е само да оглеждам трупове. Това всеки го може.
Аз се опитвам да разбера защо се е стигнало дотам.
Обичам да добивам представа за хората, по възможност да се срещна лично с тях.
Ужасен е начинът, по който съдят града ни.
Напълно съм съгласна.
През мен минаха 650 трупа след "Катрина".
650! И това е само тук, в Ню Орлийнс. - Чак не може да се проумее.
Благодаря на Бога, че не ми се е налагало да вземам тези решения.
Бог да ви благослови за всичко.
Благодаря ви.
Чухте "Грийн Дей" на вълните на рок радио УВХТ, Батън Руж.
Следват местните новини.
Главният съдебен лекар на Ню Орлийнс Франк Минярд оповести,
че няма доказателства за убийство
на 45-имата пациенти, открити мъртви преди година в болница "Мемориъл"...
Ало?
Чу ли какво е обявил Минярд? - Да, току-що.
Как да няма доказателства? - Предупредих те, че е своенравен.
Пълни глупости! - Ти къде си?
Отивам в Ню Орлийнс.
Вирджиния, не...
Мамка му!
Ако обичате! Не може да влизате там.
НЯМА ДАННИ ЗА УБИЙСТВО
Как можахте! Що за изказване!
Подкрепата за д-р Поу е много голяма.
Публично изказване за убийство не просто ще разбуни кошера.
Ще се отрази зле на града ни.
А когато стане ясно, че сте замели истината под килима?
Я ми кажете, г-це Райдър,
какво ще стане при следващия ураган или след това?
Със сигурност ще има такъв.
Какво ще правим без медицински работници в болниците?
Без лекари и сестри,
защото се опасяват, че ако сбъркат, ще ги третират като престъпници.
Как ще се справим?
Значи ще оставите лекарите да плашат хората, че ще напуснат работа?
А и това не е ваше задължение. - Не сте права.
Цели 31 години всячески работя за благото на този град.
Не, истинската ви работа
е да правите заключения на базата на доказателства.
Така че действайте.
Както е редно.
Отдалече изглежда като всеки друг град,
но в Ню Орлийнс днес човек осъзнава мащаба на предателството.
Президентът обеща грандиозна възстановителна програма,
но в най-бедните части на града няма и помен от държавна помощ.
Девети квартал, както и другите, населени главно с чернокожи, райони,
буквално са оставени да гният.
Поразително е, че и почти не са останали хора, които да питат за бъдещето.
Жителите на квартала са намалели с над 10 000.
Едва 7% от хората са останали тук.
Според мен изобщо не е честно.
Не знам докога ще издържа. Може да се наложи да си събера багажа.
Вече си поръчала питиетата. - Благодаря, че дойде.
Добре ли си?
Буч...
Не мога повече.
Разбирам, че е намесена политика,
но не разбирам как може да се бяга така от фактите.
И просто вече не мога да го понеса.
Виж, пресилих нещата. Доводите ни са силни.
Не. Ти беше напълно прав.
Фактите далеч не са всичко тук и трябва да си отворя очите.
Трябваше да те послушам.
Искам да сляза от влака, за да не полудея. - Не, Вирджиния.
Не съм като теб.
Аз просто...
Не мога да не го приемам лично.
И се побърквам.
Радвам се, че работихме заедно, Буч.
Но бях дотук.
Може ли да поспоря с теб? - Моля те, недей.
Достатъчно е трудно.
Страхотен екип бяхме.
18 МЕСЕЦА СЛЕД УРАГАНА "КАТРИНА"
20 ФЕВРУАРИ 2007 Г.
Докторе, почти са готови за вас.
Благодаря, миличка.
Благодаря, че дойдохте днес.
Искам да разясня изявлението си.
Когато казах, че засега няма данни за убийство
в разследването на болница "Мемориъл",
нямах предвид, че животът на пациентите в болницата не е бил отнет.
Това ще бъде обект на допълнително разследване,
резултата от което ще представя пред специално съдебно жури.
Благодаря.
ПРЕСКОНФЕРЕНЦИЯ НА ФРАНК МИНЯРД
Как може да твърди едно, а после - нещо напълно различно?
Не знам.
...сега заяви, че не изключва убийство.
Отивам да поработя.
Миличка, може би трябва да поспреш.
Да седя и да се тревожа за нещо, над което нямам контрол ли?
Не, но какво ще кажеш да попътуваме?
Само двамата. Да отскочим до Флорида.
И да ме снимат разни хора, които се пекат на плажа?
Знам, че го казваш за добро, но не съм такава.
Познаваш ме.
Работата поддържа здравия ми разум.
Седнете.
Добро утро.
Дами и господа, бяхте избрани за членове на специалното съдебно жури.
Ще чуете доказателства,
а за решението ви ще ви напътства областната прокуратура.
Това не е дело.
Няма да слушате пламенни пледоарии от двете страни.
Вместо това областната прокуратура ще изложи пред вас
информацията, събрана по конкретния случай.
Ще получавате инструкции и от мен, а накрая ще се произнесете.
Освен това трябва да пазите в тайна ставащото тук. Ясно ли е?
Да, г-н съдия.
В такъв случай обявявам начало.
Ще разберем решението накрая.
Това, което обсъждат зад затворени врати, остава в пълна тайна.
Ако ме накараш да измисля възможно най-ужасното мъчение,
това ще е.
Дело, независимо от изхода му, ще ме съсипе напълно, Рик.
Какво ще правя?
Така.
Това е Мая.
Жена на 49 години с рецидивиращ фарингеален карцином.
Операцията ще продължи дълго
и искам от вас да бъдете съсредоточени.
Ще направим всичко възможно за нея с Божията помощ.
Амин.
Д-р Поу, бяхте невероятна днес.
Добра работа свършихме всички.
Докторе, държах да ви кажа, че допринесох за съдебния ви фонд.
Моника. Благодаря.
Искам да бъда като вас.
И се моля за вас.
Благодаря. И аз се моля за себе си.
23 МЕСЕЦА СЛЕД УРАГАНА "КАТРИНА"
24 ЮЛИ 2007 Г.
Съдебни заседатели, добре дошли отново.
НАД ЧОВЕШКИТЕ ЗАКОНИ СА БОЖИИТЕ.
Майкъл Моралес, представляващ щата Луизиана.
Журито достигна до решение, г-н съдия.
По случая с Ана Поу бяхте помолени да се произнесете по десет обвинения.
Едно за убийство втора степен
и девет за заговор за извършване на убийство втора степен.
Какво е решението ви?
По всички е отбелязано "неоснователен обвинителен акт".
Така ли е?
Да, г-н съдия.
Добре тогава. С това казусът и вашата служба приключват.
Развитие по спорен юридически въпрос.
Съдът в Ню Орлийнс отказа да преследва лекар за четири убийства на пациенти.
Голямото жури реши да не бъдат повдигани обвинения срещу нея.
Ана.
Отхвърлиха всички обвинения срещу теб. - О, боже.
Господи, благодаря Ти. - Какво, нищо ли?
Благодаря Ти, Боже.
Нищо ли?
Нищо.
Прокурор Джордан! - Какво мислите за решението?
Съгласен съм с него. Благодаря.
Г-н Моралес, някакъв коментар?
Вземете си копие.
Ще видите, че експерти от цялата страна
определят смъртните случаи в болница "Мемориъл"
като убийства.
Ако е така, защо журито отхвърли повдигането на обвинение?
Защото не са го чули лично от експертите.
А защо? - За това питайте областния прокурор.
Честно ли е да съдим д-р Поу за нейните решения,
предвид ужасяващите условия тогава?
Не приемам, че условията са оправдание за отнемането на човешки живот.
Каква е стойността на човешкия живот?
Какво изобщо би могло да оправдае отнемането му?
Тези въпроси повдига случаят.
Така че, не. В никакъв случай не смятам,
че голямото жури е взело правилно решение.
Буч?
Добре ли си?
Да, нищо ми няма.
Знам, че не обичаш да обсъждаш случаите си,
но съжалявам, че този не приключи така, както ти се искаше.
Тази болница не е била бойно поле,
на което падат снаряди, а убежище.
Имали са храна, вода и спасителни лодки.
Не е ли по-добре да рискуваш да пренесеш някого долу
или да го спуснеш през прозореца, вместо да бездействаш?
Защо дори няма да се опиташ?
Откъде-накъде лекарят ще преценява кой да живее и кой да умре?
Да натъпчеш пациентите си с огромни дози морфин и версед -
що за решение е това?
И как пренебрегваш факта,
че междувременно други хора са евакуирали пациенти,
докато ти си "облекчавал"?
Горките хора.
Горките хора дори не са разбрали какво им се случва.
Не са можели да се защитят.
Много е болезнено, Лин. Сърцето ми се къса.
Знам.
Исках да ви върна снимката.
Съжалявам, че не успяхме.
Не по ваша вина.
Много хора с власт застанаха зад гърба на д-р Поу.
Емет. Беше ми ученическа любов.
Търсех си кавалер за бала в 11. клас.
Той беше брат на моя приятелка и го бях виждала на верандата.
Помолих я да го попита дали ще ми кавалерства на бала.
И той прие.
Емет.
Заяви ми: "Момиче, ще се оженя за теб".
А аз рекох: "Момче, ти си последният, за когото ще се омъжа".
За да го подразня.
Той беше най-любящият и грижовен човек, когото съм срещала.
Ще ми се да го познавах.
За убийство няма давност.
Много време чаках справедливост. Мога да почакам още малко.
ДЕПАРТАМЕНТ ПО ПРАВОСЪДИЕ
Я виж ти! Духът на отминалите Коледи.
Да, още те преследва.
Дойдох да си прибера нещата.
Никой не е заел мястото ни отпред.
Реших да поседна за пет минути.
Умно постъпи, като се оттегли навреме.
Не че ми стана по-леко.
Извинявай, но какво се случи, по дяволите?
Освен всичко друго, така и не призоваха Кристи Джонсън.
Какво?
Не призовават свидетел на убийство?
И явно нито един от външните експерти не е свидетелствал.
Но защо?
Това е въпросът.
Но протоколите от заседанията на специалното жури са засекретени
и няма да научим.
Все си мисля, че сбъркахме, като атакувахме само Поу.
Потокът от доказателства имаше посока и просто я следвахме.
Отведени ни до Поу.
Да, до лекар с образцова репутация. Освен когато не е такава.
Караме напред.
Радвам се, че те видях, Буч.
Аз също.
Всичко хубаво, Вирджиния.
Чао.
СЛЕД ЕДНА ГОДИНА
Дами и господа...
ПРОГРАМА ЗА ГОТОВНОСТ ПРИ БЕДСТВИЯ
...за мен е чест
да представя почетния ни гост д-р Ана Поу.
Много ви благодаря.
Благодаря. Ще кажа само няколко думи.
Никой от нас в тази зала няма да забрави станалото по време на "Катрина".
Всеки има своя история.
Това, което се случи с мен в болница "Мемориъл",
е трудно за описване.
Жегата, вонята, липсата на електричество,
хаосът, докато се мъчехме да изведем пациентите.
В сряда евакуацията спря. Просто спря.
Не знаем защо, никой не ни каза.
След това в четвъртък
ни беше наредено всички да напуснат болницата същия ден.
След пет безсънни дни и нощи от "Гражданска защита" се обадиха:
"Откарваме лодките по обед.
Всеки, който може да излезе, да е навън дотогава,
защото болницата трябва да се опразни".
Бреговата охрата прати хеликоптери, но чак в четвъртък следобед.
Ще отбележа нещо, което не знаех.
Бреговата охрана не може да лети нощем.
Не получихме нужната помощ, за да евакуираме пациентите.
Нищо подобно.
Бяхме оставени сами
от местни, щатски и федерални власти, които напълно ни предадоха.
Бяхме изоставени.
Аз съм просто лекар.
Да полагаш грижи, изглежда лесно. И величаво.
Но на практика невинаги е така.
В сърцето си знам, че всеки един от нас в тази болница
е направил всичко по силите си да дава облекчение и грижа.
Никой не беше изоставен. Никой не беше пренебрегнат.
И ничие достойнство не беше накърнено.
Макар животът ми да се промени завинаги на 17 юли 2006 г., когато бях арестувана,
не гледам на положението си с горчивина,
защото Бог бе безкрайно добър с мен.
Прати ми толкова много хора, които да ме подкрепят. Наистина.
Прати ми приятели...
близки, пациенти,
медицински сестри, колеги лекари.
Виждам толкова много от вас в тази зала.
Без вас нямаше да съм тук.
Куражът и силата, която вие ми вдъхнахте, наистина са Божи дар.
Вашата любов и величието на Бог ми дават сили да стана от леглото сутрин.
Смятам се за една от най-големите късметлийки на света
заради вашата подкрепа, за която ви благодаря.
Благодаря ви от все сърце.
Благодаря.
Здравей, Ана. - Хорас.
Радвам се да те видя.
Как е Винс?
Добре е. Къде отиде?
Ето го там, танцува.
Има нужда да разпусне след тази година. - Представям си.
Беше сюрреалистично, Хорас.
Сюрреалистично.
Само така мога да го опиша.
Ана, не "Гражданска защита" откара лодките.
Бяха доброволци.
И не са ни позвънили с нареждания, защото телефоните не работеха.
И отлично знаеш, че Бреговата охрана лети нощем.
Имат очила за нощно виждане.
Непрестанно откарваха хора.
Не е като да не са се опитвали да спасяват пациенти.
Хорас. Не летяха нощем.
Питай Винс, той е пилот.
Ана, аз също бях в "Мемориъл".
Само защото ти си спомняш нещата така, не значи, че са верни.
Господи.
Желая ти всичко хубаво.
БОЛНИЦА "МЕМОРИЪЛ" "ТЕНЕТ", ЛУИЗИАНА
Д-Р АНА ПОУ ПРОДЪЛЖАВА ДА ПРАКТИКУВА МЕДИЦИНА
В РАЙОНА НА НЮ ОРЛИЙНС.
Д-Р ПОУ И АДВОКАТЪТ Й ПОМАГАТ ЗА ТРИ ЗАКОНОПРОЕКТА
ЗА ЮРИДИЧЕСКА ЗАЩИТА НА МЕДИЦИТЕ ПРИ БЕДСТВИЯ.
ПРИЕТИ СА ЕДИНОДУШНО.
ДЕЛАТА, ЗАВЕДЕНИ СРЕЩУ Д-Р ПОУ И ДРУГИ МЕДИЦИ
ОТ ТРИ СЕМЕЙСТВА, ЗАВЪРШВАТ СЪС СПОРАЗУМЕНИЕ.
СЕМЕЙСТВАТА СА ПРИЕЛИ ДА НЕ ОПОВЕСТЯВАТ УСЛОВИЯТА НА СПОРАЗУМЕНИЯТА.
НИКОЙ ОТ БОЛНИЦА "МЕМОРИЪЛ" НЕ Е СЪДЕН
ЗА СЛУЧИЛОТО СЕ СЛЕД УРАГАНА "КАТРИНА".
ПРЕЗ 2006 Г. ВОЕННИТЕ ИНЖЕНЕРИ ПРИЗНАВАТ,
ЧЕ ГРЕШКИ В ДИЗАЙНА И КОНСТРУКЦИЯТА
ДО ГОЛЯМА СТЕПЕН СА ПРИЧИНА ЗА НАВОДНЕНИЯТА СЛЕД УРАГАНА.
ПРЕЗ 2018 Г. Е ЗАВЪРШЕНА НОВА МРЕЖА ЗА 14 МЛРД. ДОЛАРА
ОТ ДИГИ И ПРОТИВОНАВОДНИТЕЛНИ СТЕНИ В РАЙОНА НА НЮ ОРЛИЙНС.
ЗАРАДИ ПОВИШАВАНЕТО НА МОРСКОТО РАВНИЩЕ И МЕКАТА ПОЧВА
СИСТЕМАТА МОЖЕ ДА СЕ НУЖДАЕ ОТ ОСЪВРЕМЕНЯВАНЕ ОЩЕ ПРЕЗ 2023 Г.
НАЧИНЪТ ЗА ОПРЕДЕЛЯНЕ НА ПРИОРИТЕТИТЕ В МЕДИЦИНСКИТЕ ГРИЖИ ПРИ БЕДСТВИЯ
ОСТАВА ВИСЯЩ ВЪПРОС.
ПОСВЕЩАВА СЕ НА ВСИЧКИ ЗАСЕГНАТИ ОТ "КАТРИНА" И ПОСЛЕДВАЛИТЕ СЪБИТИЯ.
И НА НЕСЛОМИМИЯ ДУХ НА НЮ ОРЛИЙНС.
Превод на субтитрите Боряна Богданова